Diari Oficial de la Generalitat Valenciana


Sumari del DOGV 6485, del 22-03-2011 (2011/3111)

RESOLUCIÓ de 7 de març de 2011, de la presidenta de l'Agència Valenciana del Turisme, per la qual es regula el procediment de gestió del fitxer d'experts docents per a impartir accions formatives dissenyades com a certificats de professionalitat.
------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6485

Data del DOGV
:   22-03-2011

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2011/3111


Data del document
:   07-03-2011

Organisme emissor
:   Agència Valenciana del Turisme

Tipus de document
:   Resolució

Correcció d'errades

Anàlisi jurídica

 Descriptors 

:   * Agència Valenciana del Turisme
    * legislació
    * ensenyament professional
    * professió del turisme
    * base de dades
    * personal docent
    * formació professional

RESOLUCIÓ de 7 de març de 2011, de la presidenta de l'Agència Valenciana del Turisme, per la qual es regula el procediment de gestió del fitxer d'experts docents per a impartir accions formatives dissenyades com a certificats de professionalitat. [2011/3111]  
La Conselleria de Turisme, a través de l'Agència Valenciana del Turisme, és el màxim òrgan encarregat de la direcció i execució de la política del Consell de la Generalitat en matèria de turisme. Entre els seus principals objectius està la millora de la formació i la professionalitat del sector turístic, per a promoure i donar els servicis que hi contribuïsquen.  
La Llei Orgànica 5/2002, de 19 de juny, de les Qualificacions i de la Formació Professional atribuïx l'expedició dels certificats de professionalitat als òrgans competents de les comunitats autònomes. En l'àmbit de la Comunitat Valenciana correspon al SERVEF, organisme autònom adscrit a la Conselleria d'Economia, Hisenda i Ocupació, la competència per a emetre els certificats de professionalitat acreditatius de la pertinent qualificació professional.  
Els Centres de Turisme adscrits a l'Àrea de Formació de l'Agència Valenciana del Turisme es troben homologats, pel Servici Valencià d'Ocupació i Formació, per a impartir accions formatives per a l'ocupació dissenyades com a certificats de professionalitat, de conformitat amb allò que establix l'apartat 1 a) de l'article 9 del Reial Decret 395/2007, de 23 de març, pel qual es regula el subsistema de formació professional per a l'ocupació i en l'apartat 2 b) de l'article 12 del Reial Decret 34/2008, de 18 de gener, pel qual es regulen els certificats de professionalitat.  
Per a poder impartir la formació corresponent a cada un dels mòduls formatius dels certificats de professionalitat, els formadors hauran de reunir els requisits específics que s'hi incloguen. Estos requisits hauran de garantir el domini dels coneixements i les tècniques relacionades amb la unitat de competència a la qual està associat el mòdul, i seran acreditats mitjançant la titulació i/o experiència professional corresponent en el camp de les competències relacionades amb el mòdul formatiu.  
  
En tot cas, per a impartir els mòduls formatius dels certificats de professionalitat, serà requisit que el formador acredite tenir la competència docent que es determine pel Ministeri de Treball i Immigració.  
  
A la vista de tot el susdit, és procedent regular el fitxer d'experts dels quals s'hauran de seleccionar els experts docents que impartisquen accions formatives de formació professional per a l'ocupació en els Centres de Turisme.  
Estes accions formatives estaran referides a les especialitats formatives del sector turístic definides pel Servici Públic d'Ocupació Estatal (INEM) de les quals es deriven els certificats de professionalitat.  
  
El fitxer d'experts es configura com un instrument eficaç per a dotar de transparència i sistematització la selecció de formadors i prioritzar als seus integrants per mitjà de mecanismes de puntuació dinàmics que determinen la puntuació final de cada expert d'acord amb els paràmetres de qualitat, especialització i actualització de coneixements.   
  
Les dades personals de les persones sol·licitants, arreplegades en el transcurs del procediment, seran incloses en el fitxer informatitzat «Activitats formatives», creat per Orde de 31 de gener de 2005, de la consellera de Turisme i presidenta de l'Agència Valenciana del Turisme, per la qual es creen i suprimixen fitxers informatitzats amb dades de caràcter personal en l'àmbit de l'Agència Valenciana del Turisme, com a entitat adscrita a la Conselleria de Turisme, (DOCV núm. 4.954 de 25.02.2005), en els termes i les condicions que s'arrepleguen en la Llei Orgànica 15/1999, de 13 de desembre, de Protecció de Dades de caràcter personal, així com en el Reial Decret 1720/2007, de 21 de desembre, pel qual s'aprova el Reglament de desplegament de la referida Llei Orgànica.  
Per tot això, de conformitat amb el dictamen del Consell Valencià de Formació Professional i fent ús de les atribucions, en matèria de personal, conferides per l'article 5.3 del Decret 209/2004, de 8 d'octubre del Consell de la Generalitat, pel qual s'aprova el Reglament de l'Agència Valenciana del Turisme, resolc:  
  
 Article 1. Objecte  
L'objecte de la present resolució és regular les condicions i els criteris que han de regir la gestió del fitxer d'experts docents per a impartir accions formatives de formació professional per a l'ocupació subjectes al Catàleg Nacional de les Qualificacions Professionals, de l'aprofitament del qual es derive per als seus beneficiaris l'obtenció d'un certificat de professionalitat de la família professional Hostaleria i Turisme, en els Centres de Turisme dependents de l'Agència Valenciana del Turisme.  
  
 Article 2. Finalitat del fitxer  
1. El fitxer d'experts docents és l'instrument des del qual seran seleccionats amb caràcter general els experts docents per a impartir les accions formatives que es deriven de l'obtenció dels certificats de professionalitat de la família professional Hostaleria i Turisme, regulats pel Reial Decret 1376/2008, d'1 d'agost, en els Centres de Turisme dependents de l'Agència Valenciana del Turisme.  
2. La inclusió en el fitxer d'experts no dóna dret per si mateix a la impartició de cap d'acció formativa ni que s'oferisca l'especialitat corresponent.  
3. La posada en marxa, gestió, manteniment i qualssevol altres actuacions referides al fitxer d'experts docents regulats en la present norma seran competència de l'Agència Valenciana del Turisme   
  
  
 Article 3. Àmbit i duració  
1. L'àmbit territorial del fitxer és el de la Comunitat Valenciana, sense perjuí de tot això els experts docents podran restringir-hi i/o prioritzar la seua inclusió per províncies.  
2. El fitxer tindrà una duració indefinida, condicionada a l'existència de les especialitats i accions formatives a les quals estiga referit, sense perjuí de tot això podrà obrir-se quan es considere necessari per a la incorporació de nous experts docents.  
  
 Article 4. Estructura del fitxer  
1. El fitxer s'estructura per especialitats i comprendrà una base de dades informatitzada, en la que cada registre serà la fitxa personal d'un expert que serà tractada d'acord amb el règim de protecció de dades de caràcter personal previst en la Llei Orgànica 15/1999, de 13 de desembre, de protecció de dades de caràcter personal.  
2. L'Agència Valenciana del Turisme podrà incorporar i suprimir especialitats en funció dels certificats de professionalitat existents i les accions formatives que es preveja impartir.  
  
 Article 5. Situació en el fitxer  
1. Estaran donades d'alta en el fitxer aquelles persones que, amb la sol·licitud prèvia i el compliment dels requisits establits per la present norma i la corresponent convocatòria, hagen sigut incorporades a la base de dades de l'especialitat i no incórreguen en qualsevol de les causes que determinen la baixa en el fitxer.  
2. Es produirà la baixa en el fitxer per qualsevol de les causes següents:  
a) Renúncia expressa de la persona interessada.  
b) Rebuig injustificat o renúncia a la cobertura d'una plaça assignada. S'entendrà que concorre esta circumstància si el candidat no dóna resposta per escrit de l'acceptació de l'oferta de contractació en el termini de tres dies a comptar de la seua notificació.  
c) Per alguna de les causes que impedisquen o inhabiliten per a ocupar llocs de treball en centres públics.  
d) Falsedat en les dades de qualssevol documents aportats per a la incorporació al fitxer o la seua actualització i, en este cas, a més, es podran exercir les accions administratives i/o judicials oportunes per a determinar la responsabilitat en què la persona interessatda haguera pogut incórrer.  
e) Extinció del contracte de treball per no superar el període deprova.  
f) Per deixar de reunir els requisits específics d'accés a les especialitats d'acord amb la legislació vigent.  
La baixa s'acordarà amb caràcter provisional per l'Agència Valenciana del Turisme des que esta tinga coneixement que s'haja produït alguna de les circumstàncies mencionades, concedint-li a la persona interessada un termini de deu dies hàbils perquè formule les al·legacions, excepte en el supòsit de l'apartat 2.a) per ser a iniciativa de la pròpia persona interessda. Transcorregut este termini sense que es presenten al·legacions o estes hagen sigut desestimades en el termini màxim d'un mes, la baixa tindrà caràcter definitiu.   
  
 Article 6. Causes justificades de renúncia al lloc de treball oferit  
  
S'entendrà que hi ha causa justificada per a renunciar al lloc de treball oferit quan s'acredite, a través del mitjà de prova adequat a cada supòsit, en el termini de deu dies hàbils des que s'oferira el lloc, alguna de les causes següents:  
a) La prestació de servicis en qualsevol administració pública, organisme o empresa pública o privada o la titularitat d'una beca o ajuda a la formació, que puga determinar que la persona interessada incorreguera en incompatibilitat o impossibilitat material d'exercir el lloc respecte de cada un dels mòduls que li hagueren sigut oferits.  
Dita circumstància s'acreditarà mitjançant una resolució denegatòria de compatibilitat i, en el cas que esta fora aprovatòria, la justificació documental d'incompatibilitat d'horaris, entre altres mitjans de prova.  
  
b) Estar en situació d'incapacitat temporal.  
c) Tindre cura d'un/a fill/a menor de tres anys o d'un familiar fins a segon grau per consaguinitat.  
d) Embaràs de la persona interessada en el qual estiga contraindicat mèdicament l'activitat laboral, la maternitat o paternitat, l'adopció o l'acolliment durant el temps marcat per la llei i la resta de supòsits prevists en la Llei 39/1999, de 5 de novembre, de conciliació de la vida familiar i laboral.  
e) El compliment d'un deure públic inexcusable.  
f) L'exercici de càrrec públic o representatiu que impossibilite l'assistència al treball.  
g) Causa de força major.  
h) Que el lloc de treball oferit corresponga en una província distinta de la indicada com a preferent en la seua sol·licitud.  
  
 Article 7. Requisits dels aspirants  
1. Per a ser admés, a més dels requisits mínims establits en l'annex I, les persones aspirants hauran de reunir els requisits següents:  
- Ser espanyol o tindre la nacionalitat d'un Estat membre de la Unió Europea o de l'Espai Econòmic Europeu.  
- Tindre 18 anys complits i no excedir l'edat establida per a la jubilació.  
- No patir malaltia ni estar afectat/ada per limitacions físiques o psíquiques que siguen incompatibles amb l'exercici de la funció a exercir.  
- No haver sigut separat del servici o acomiadat de qualsevol de les administracions públiques ni estar inhabilitat/da per a l'exercici de funcions públiques.  
- No haver perdut la condició d'integrant del fitxer d'experts docents de la corresponent especialitat en els tres anys anteriors a la data de presentació de la sol·licitud d'accés.  
- Complir els requisits específics sobre formació i experiència professional exigits en l'article 6 del Reial Decret 1376/2008, d'1 d'agost.  
  
2. Tots els requisits hauran de complir-se dins del termini de presentació de sol·licituds acreditant-se de la manera indicada en la present norma, i mantindre's durant tot el període de permanència en el fitxer i durant l'exercici de les accions formatives.  
  
 Article 8. Convocatòria i sol·licituds  
1. La convocatòria d'accés a les diferents especialitats del fitxer d'experts s'efectuarà per Resolució de la presidenta de l'Agència Valenciana del Turisme   
2. Les persones aspriants podran sol·licitar la seua incorporació a les especialitats que siga procedent del fitxer d'experts docents que es convoquen per mitjà de la presentació de la corresponent sol·licitud amb caràcter preferent en el registre general de l'Agència Valenciana del Turisme o en qualsevol dels llocs prevists per l'article 38.4 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.  
3. La sol·licitud i la documentació acreditativa dels requisits i mèrits haurà de presentar-se en el termini que s'establisca en la corresponent convocatòria, sense que en cap cas puga ser inferior a 10 dies hàbils a comptar des de l'endemà de la seua publicació.   
  
4. Una vegada efectuada la verificació del compliment dels requisits, l'òrgan convocant dictarà una resolució la qual declararà aprovada la llista provisional d'admesos i exclosos. Esta resolució serà publicadaà a través del web institucional de la Conselleria de Turisme.  
5. Les persones aspirants excloses disposaran d'un termini de deu dies, comptats a partir de l'endemà al de la publicació de la resolució, per a efectuar al·legacions i/o esmenar els defectes que hagen motivat la seua exclusió.   
6. Valorades les al·legacions a les quals es referix el paràgraf anterior, l'òrgan convocant dictarà una resolució i declararà aprovada la llista definitiva d'admesos i exclosos. Esta resolució serà publicada a través del web institucional de la Conselleria de Turisme.   
  
 Article 9. Mèrit  
Els mèrits al·legats seran valorats conforme al barem establit en l'annex II, i s'han d'acreditar de la manera que tot seguit s'indica:  
  
a) Experiència professional i docent, acreditada per algun/s dels mitjans següents:  
- Certificat de la Tresoreria General de la Seguretat Social o de la Mutualitat Laboral a la qual estiguera afiliat/da, on conste l'empresa, la categoria laboral (grup de cotització) i el lloc exercit, els períodes en alta i el nombre total de dies acreditats o, si fa el cas, el període de cotització en el Règim Especial de Treballadors autònoms o qualsevol altre mitjà de prova admés en dret.  
- Certificat de l'empresa on acredite l'experiència professional en l'àmbit de la unitat de competència de l'especialitat a què està associat el mòdul, en el qual conste específicament la duració del contracte, l'activitat professional desplegada i el període de temps en què ha realitzat la dita activitat. En el cas dels treballadors per compte propi, el certificat d'alta en el cens d'obligats tributaris.  
  
- Informe de vida laboral actualitzada, on quede degudament acreditat el lloc de treball, la categoria professional, els servicis prestats i la seua duració, expedit per organismes públics.  
- Declaració responsable dels servicis prestats en qualsevol administració pública que estiguen relacionats amb l'àrea professional a la qual s'opta i que haurà de ser valorada per la Comissió de Valoració prevista en l'article 11 de la present Resolució  
b) Formació, acreditada pels mitjans següents:  
- Diplomes, títols o certificats oficials, que hauran de contindre les dades necessàries per a determinar si els continguts formatius estan relacionats amb l'especialitat i el nombre d'hores/crèdits, així com estar degudament expedits, firmats i segellats per l'entitat o organisme públic corresponent o l'acreditació/homologació d'estos per l'administració educativa o laboral en el cas d'entitats col·laboradores privades, o l'acreditació del seu total o parcial finançament públic.  
  
- En absència de concreció documental s'entendrà que cada crèdit equival a 10 hores.  
  
 Article 10. Orde de prelació  
1. Els experts seran inscrits agrupats per especialitats per a les quals complisquen els requisits, situant-se en l'orde de prelació que els corresponga d'acord amb la puntuació que resulte de sumar la puntuació obtinguda en l'annex II i el resultat de l'avaluació de la seua competència professional, que tindrà una ponderació del 20% de la puntuació final.  
2. Si hi haguera igualtat de puntuació final de dos o més aspirants, l'orde prioritat es determinarà d'acord amb la prelació següent:  
  
2.1. Major puntuació en l'apartat corresponent a experiència professional no docent i, en cas d'igualtat, en els seus subapartats, segons el seu orde.  
2.2. Major puntuació en l'apartat relatiu a experiència docent i, en cas d'igualtat, en els seus subapartats, segons el seu orde.  
2.3. Major puntuació en l'apartat relatiu a formació i, en cas d'igualtat, en els seus subapartats, segons el seu orde.  
2.4. Si persistira l'empat es determinarà la prelació segons el temps de permanència en desocupació degudament justificat i, en cas d'igualtat, per sorteig.  
3. A fi de facilitar la rotació dels experts docents dins de cada especialitat, la impartició de tres accions formatives determinarà que l'expert no siga objecte de crida en dita especialitat per a les dues accions formatives següents que es convoquen en la seua província d'elecció i/o preferència  
  
 Article 11. Comissions de Valoració  
1. La valoració dels mèrits dels aspirants serà realitzada per la Comissió de Valoració que es constituirà en l'Àrea de Formació de l'Agència Valenciana del Turisme.  
2. La Comissió de Valoració estarà integrada pels membres següents:  
- President: el cap d'Àrea de Formació de l'Agència Valenciana del Turisme o persona en qui delegue.  
- Vocal primer: un representant del Servici d'Assumptes Generals i Servicis Administratius de la Conselleria de Turisme.  
- Vocal segon: un representant del Servici de Contractació, Coordinació i Assistència Tècnica de la Conselleria de Turisme.  
- Vocal tercer: un representant del Servici Econòmic Financer de l'Agència Valenciana del Turisme  
- Hi actuarà com a secretari el vocal que la Comissió de Valoració acorde i si no n'hi ha qui el president designe.  
3. Se designarà un suplent per cada vocal de la Comissió de Valoració.  
4. A la Comissió de Valoració li serà aplicable el règim previst en el títol II, capítol II, de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, per als òrgans col·legiats.  
5. Las persones designades hauran d'abstindre's d'actuar si hi concorreguera alguna de les circumstàncies previstes per l'article 28.2 de la Llei 30/1992, de 26 de novembre. Per estes mateixes causes podran ser recusats pels aspirants, resolent-se la recusació d'acord amb el que preveu l'article 29 de l'esmentada llei.  
6. Són funcions específiques de cada Comissió de Valoració les següents:  
- Valorar els mèrits aportats per les persones aspirants, d'acord amb el barem establit i remetre les llistes provisionals per a la seua publicació en la web institucional, així com elevar la proposta definitiva de valoració a l'esmentat servici amb idèntica finalitat.  
- Establir i valorar les proves d'avaluació de la competència professional i remetre les llistes provisionals per a la seua publicació en el web institucional, així com elevar proposta definitiva de valoració al mencionat servici amb idèntica finalitat.  
- Resoldre en el termini d'un mes les reclamacions que en el termini de 10 dies hàbils hagen presentat les persones interessades contra la valoració provisional dels mèrits i/o de la competència professional  
- Qualssevol altres necessàries per al desplegament del procés.  
  
 Article 12. Procés de valoració de candidats  
El procés de valoració de candidats constarà de dues fases:  
1. Fase de valoració de la documentació aportada pels sol·licitants (80% de la puntuació total).  
1.1. La Comissió de Valoració examinarà les sol·licituds que reunisquen els requisits, i aplicarà les puntuacions corresponents d'acord amb el barem establit en l'annex II.  
1.2. Només seran tinguts en compte per a la seua valoració els requisits acreditats documentalment perfeccionats amb anterioritat a la finalització del termini de presentació de sol·licituds establit en l'article 8.3 d'esta resolució.  
1.3. Les persones sol·licitants es responsabilitzen expressament de la documentació aportada. En cas de falsedat o manipulació en algun document, decauran en el dret a la participació en el present procés de valoració, amb independència de la responsabilitat a què haguera lloc.  
L'administració es reserva el dret a requerir en qualsevol moment del desplegament del procés la justificació de la documentació que considere necessària.  
1.4. La documentació presentada no serà tornada als participants i quedarà en poder de l'administració, sense perjuí del que disposa l'article 35 de l'esmentada Llei 30/1992.  
2. Fase d'avaluació de la competència professional (20% de la puntuació total)  
2.1. Seran convocades les persones aspirants que hagen superat la primera fase de valoració a la realització de la o les proves que permeten valorar la seua competència professional en l'exercici de les accions formatives de formació professional per a l'ocupació del sector turístic  
2.2. Las característiques de la o les proves, que podran consistir en proves pràctiques i/o teòriques i/o entrevista personal, així com el calendari de realització seran fixats per la Comissió de Valoració amb antelació suficient i publicats en el web institucional de la Conselleria de Turisme.  
2.3. Les proves d'avaluació es valoraran per mitjà d'escala numèrica del 10 al 5 i en termes de no apte en cas de puntuació inferior per la Comissió de Valoració.  
2.4. La qualificació de no apte determinarà la no incorporació de la persona interessada al fitxer d'experts en la corresponent especialitat degut a la falta d'idoneïtat.  
3. Els candidats que hagen superat el procés de valoració obtindran una qualificació final que determinarà l'orde d'inclusió en el Fitxer d'Experts Docents per a cada una de les especialitats o mòduls pels quals hagen participat. En cas d'igualtat de puntuació entre dues o més persones candidates, tindrà preferència aquella persona que haja obtingut major puntuació en la fase d'avaluació de la competència professional.  
4. La Comissió de Valoració donarà publicitat, a través del lloc web institucional de la Conselleria de Turisme, de la relació provisional de persones candidates admeses amb la puntuació obtinguda en ambdues fases així com de les persones candidates qualificades com «no aptes» en les proves d'avaluació de la competència professional, atorgant-se un termini de deu dies a l'efecte puguen presentar les al·legacions que estimen oportunes en relació amb la puntuació atorgada.  
5. Valorades les al·legacions a què es referix el paràgraf anterior, la Comissió de Valoració procedirà a dictar una resolució en la qual s'inclourà la llista definitiva de candidats que han superat el procés de valoració per a formar part del Fitxer d'Experts Docents.   
  
 Article 13. Administració i manteniment del fitxer  
1. Correspon a l'Agència Valenciana del Turisme l'administració del fitxer d'experts docents, que comporta les funcions següents:  
  
- Agregar les puntuacions, ordenar els sol·licitants, acordar la incorporació, inhabilitació temporal i baixa de les persones interessades en el fitxer i elaborar i publicar en el web institucional les llistes provisionals i definitives de les persones incorporades al fitxer i de les persones excloses per pèrdua o falta d'idoneïtat.  
- Gestionar i actualitzar els registres dels integrants del fitxer amb caràcter anual en funció dels mèrits i valoracions dels experts.  
  
- Custodiar els expedients personals dels integrants del fitxer i la base de dades que els suporten.  
2. La inclusió en el Fitxer d'Experts Docents objecte de la present resolució no generarà per si mateix el dret a ser contractat; la contractació estarà sotmesa a l'efectiva realització del curs.   
  
 Article 14. Crida  
La crida s'efectuarà en tot cas a través del web institucional de la Conselleria de Turisme i per qualsevol mitjà que permeta tindre constància de la seua recepció per la persona interessada o este realitze actuacions que suposen el seu coneixement i es realitzarà d'acord amb l'orde prelació en què estiguen relacionades les persones interessades, oferint-se la impartició dels mòduls complets pendents de cobrir.  
  
Igualment, durant la impartició de l'acció formativa s'utilitzarà el fitxer per a la cobertura de vacants o substitucions que es produïsquen. Estes crides no computaran als efectes prevists en l'article 10.3.  
  
 Article 15. Contractació  
1. El cap d'Àrea de Formació està delegat per a la contractació dels formadors dels Centres de Turisme la coordinació i gestió dels quals té atribuïda en virtut del que disposa el Reglament d'Organització de l'Agència Valenciana del Turisme. Esta contractació tindrà com a objecte la impartició d'accions formatives de formació professional per a l'ocupació subjectes al Catàleg Nacional de les Qualificacions Professionals, de l'aprofitament dels quals pels seus beneficiaris es derive l'obtenció d'un certificat de professionalitat de la família professional Hostaleria i Turisme.   
2. La contractació haurà d'efectuar-se entre els docents integrats en el fitxer d'experts objecte de la present resolució segons la seua orde de prelació, excepte per al cas del mòdul de sensibilització ambiental, per a l'exercici del qual la selecció i posterior contractació s'efectuarà per la persona encarregada de l'elaboració del projecte de l'acció formativa en el centre.  
3. Les contractacions hauran d'ajustar-se a les normes legals i reglamentàries en matèria de contractes de naturalesa temporal. Els contractes subscrits tindran en tot cas naturalesa temporal, per la qual cosa no se'n deriva cap dret a ser fixe a favor dels docents contractats.   
  
 Article 16. Avaluació de l'exercici docent  
1. S'avaluarà l'exercici docent de cada expert docent respecte de cada acció formativa seguint les directrius establides en el pla d'avaluació de la qualitat, impacte, eficàcia i eficiència del conjunt del subsistema de formació professional per a l'ocupació, per mitjà de l'aplicació dels estàndards i indicadors d'avaluació i qualitat que amb este fi figuren en l'annex IV de la present resolució.  
2. Correspon a la Direcció de cada Centre de Turisme la competència per a efectuar l'avaluació de l'exercici docent utilitzant, a este efecte, el qüestionari a de l'annex IV, procedint a agregar a dita valoració la mitjana de les valoracions realitzades per cada alumne respecte de cada formador d'acord amb el qüestionari B de l'annex IV.   
3. Els experts coneixeran prèviament la metodologia general d'avaluació i els criteris que s'utilitzaran, respectant en tot moment el dret a l'audiència i a ser-ne informats.  
4. L'avaluació de l'exercici docent comportarà la valoració dels experts d'acord amb els ítems establits en l'annex IV. Per a obtindre la qualificació «d'apte», caldrà que el docent haja obtingut una valoració mitjana «molt favorable» o «favorable» en els distints apartats en els que es troba estructurat (apartats a al g) el qüestionari d'avaluació   
  
5. La qualificació de no apte s'efectuarà, a proposta de la Direcció del Centre Avaluador, per resolució de l'Àrea de Formació de l'Agència Valenciana del Turisme i determinarà l'exclusió de la persona interessada del fitxer d'experts per la corresponent especialitat degut a la falta d'idoneïtat.  
  
 Article 17. Recursos  
1. Contra la present resolució i els actes administratius que es dicten per a desplegar-la, excepte les actuacions de la Comissió de Valoració i les de l'Àrea de Formació derivades de l'avaluació de l'exercici docent, les persones interessades podran interposar recurs contenciós administratiu en el termini de dos mesos, a comptar des de l'endemà de la seua publicació, davant del Jutjat del Contenciós Administratiu competent, d'acord amb el que preveu els articles 8.2.A), 14 I 46.1é de la Llei de 29/1998, de 13 de juliol, reguladora de la Jurisdicció Contenciosa Administrativa o, potestativament, recurs de reposició davant d'este mateix òrgan en el termini d'un mes, computat en els termes ja dites, segons el que disposa els articles 116 i 117 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú. Tot això sense perjuí que es puga interposar qualsevol altre recurs que s'estime procedent.  
2. Els actes dictats per la Comissió de Valoració així com els dictats per l'Àrea de Formació com a conseqüència de l'avaluació de l'exercici docent, no esgoten la via administrativa, podent els interessats interposar contra els mateixos recurs d'alçada davant de la presidenta de l'Agència Valenciana de Turisme, en el termini d'un mes a comptar de l'endemà a la data de publicació de la llista en la web institucional, de conformitat amb el que disposen els articles 107, 114 i 115 de la Llei 30/1992.  
  
Annex I  
  
Requisits d'inclusió en el fitxer  
  
El candidat a la inclusió en el fitxer d'experts docents haurà de reunir els requisits següents:  
a) El domini dels coneixements i les tècniques pròpies de cada especialitat per mitjà de la documentació acreditativa de dos anys d'experiència professional no docent en llocs de treball relacionats directament amb els continguts i amb la superació de la corresponent avaluació de la competència professional, que podrà comprendre entrevista i/o prova pràctica i/o teòrica.  
b) La competència docent, la qual podrà acreditar-se d'alguna de les formes següents:  
i. Estar en possessió del certificat de professionalitat de formador ocupacional o formació equivalent en metodologia didàctica de formació professional per a adults.  
ii. Haver impartit 600 hores de formació professional per a l'ocupació o 9 mesos en formació professional inicial a jornada completa o equivalent si fóra a temps parcial en els últims quatre anys naturals en qualsevol dels dos subsistemes de formació professional.  
iii. Estar en possessió del títol d'Especialització Didàctica (TED).  
  
iv. Estar en possessió del Certificat d'Aptitud Pedagògica (CAP).  
  
  
  
Annex II  
  
Barem per a la valoració de mèrits del fitxer  
  
1. Experiència professional no docent (fins a 30 punts):  
a. Experiència professional acreditada, relacionada amb l'àrea professional a la qual opta, a raó de 0,5 punts per mes a jornada completa o equivalent si fóra a temps parcial, fins a un màxim de 18 punts.  
b. Experiència professional acreditada, diferent de l'àrea professional a què s'opta però relacionada amb la família professional d'hostaleria i turisme, a raó de 0,2 punts per mes a jornada completa o equivalent si fóra a temps parcial, fins a un màxim de 12 punts.  
2. Experiència docent (fins a 40 punts):  
a. Per servicis prestats com a docent en cursos de formació professional per a l'ocupació en les diferents administracions públiques, sota qualsevol tipus de relació laboral i/o administrativa, en llocs d'iguals o semblants característiques tècniques en l'àmbit de l'àrea professional a què s'opta, a raó de 0,05 punts per cada deu hores de formació efectuades en els últims cinc anys, fins a un màxim de 25 punts.  
  
b. Per servicis prestats com a docent en cursos de formació professional per a l'ocupació en una empresa privada els cursos de la qual estigueren finançats en tot o en part amb fons públics, sota qualsevol tipus de relació laboral, en l'àmbit de l'àrea professional a què s'opta, a raó de 0,02 punts per cada deu hores de formació efectuades en els últims cinc anys, fins a un màxim de 10 punts.  
c. Per formació rebuda en cursos de Metodologia Didàctica o en cursos de Formador de Formadors, a raó d'1 punt per cada vint hores de formació rebuda en els últims cinc anys, fins a un màxim de 5 punts.  
  
3. Avaluació de la competència professional prevista en l'article 12.2 de la present resolució (fins a 20 punts)  
  
  
Annex III  
  
Altres mèrits (fins a 10 punts).  
  
1. Pe estar en possessió d'una titulació oficial tècnica superior relacionada amb l'àrea professional: 3 punts.  
2. Pels coneixements de valencià, d'acord amb l'escala següent:  
  
v. Grau Superior de la Junta Qualificadora de Coneixements de València, 3 punts.  
  
Annex IV  
  
Fitxes d'Avaluació de la Competència Docent  
  
Qüestionari A  
  
(a omplir per la direcció de cada Centre de Turisme avaluador)  
  
  
  
  
a) Programació  
  
  
  
  
b) Domini del mòdul. (Requerix observació directa mitjançant l'entrada a l'aula)  
  
  
  
  
c) Mitjans i recursos  
  
  
  
  
  
  
  
vi. Grau Mitjà de la Junta Qualificadora de Coneixements de València, 2 punts.  
vii. Grau Elemental de la Junta Qualificadora de Coneixements de València: 1 punt.  
Als efectes de valoració només es computarà el certificat de major nivell presentat per la persona interessada.   
3. Per haver rebut formació d'especialització directament relacionada amb els continguts de l'especialitat en els últims 5 anys naturals, s'atorgarà una puntuació a raó de 0,20 punts per cada 20 hores de formació rebuda, fins a un màxim de 4 punts.   
  
d) Interacció amb els alumnes  
  
  
  
  
e) Pràctiques formatives  
  
  
  
  
f) Avaluació  
  
  
  
  
  
g) Condicions de treball  
  
  
  
  
  
Qüestionari B  
  
(a omplir per l'alumnat)  
  
  
  
VALORACIÓ GLOBAL: FAVORABLE - DESFAVORABLE   
  
València, 7 de març de 2011.- La consellera de Turisme i presidenta de l'Agència Valenciana del Turisme: Belén Juste Picón.  
  
  
  
  
\* \* \* \* \*  
  
Anexo IV  
  
Fichas de Evaluación de la Competencia Docente  
  
  
Cuestionario A  
  
(a rellenar por la Dirección de cada Centro de Turismo evaluador)  
  
  
  
  
a) Programación  
  
  
  
  
b) Dominio del módulo. (Requiere observación directa mediante entrada en aula)  
  
  
  
  
c) Medios y recursos  
  
  
  
  
d) Interacción con los alumnos  
  
  
  
  
e) Prácticas formativas  
  
  
  
  
f) Evaluación  
  
  
  
  
g) Condiciones de trabajo  
  
  
  
  
  
Cuestionario B  
  
(a rellenar por el alumnado)  
  
  
  
VALORACIÓN GLOBAL: FAVORABLE - DESFAVORABLE   
  
  
Valencia, 7 de marzo de 2011.- La consellera de Turismo y presidenta de la Agència Valenciana del Turisme: Belén Juste Picón.